
INTRODUKSHON 


Redakshon di Feneta a haña hopi kritika tokante di nos orto- 
grafia (manera di skirbi e palabranan). 

Otro byaha nos lo duna un eksplikashon tokante e ortografia. 

Un remarka so nos kyer hasi e byaha aki. Esey ta ku tabata 
tin hopi hende ku tabata tin oportunidat pa bay syerto charlanan 
na Aruba tokante di Papyamento. 

Kisas nan a sinti nan muchu bon pa e kosnan ey. Awor ta net 
nan ta skupi kandela ariba e ortografia nobo. Nos no tin nada 
kontra di nan kritika. Uniko kos nos ta pidi pweblo ta : 

Buska semper pa haña sa pakiko un otro ta pensa otro. Ora 
nos a aserka poko di e hendenan ku kritika tokante e ortografia 
pa nos kombersá i diskuti ku nan, hopi a bira emoshoná i asta 

kuminsa insultá. 

Nos no ta wori. Ta hopi interesante pa haña sa unda e rais 
di e emoshon aki ta. 

Hopi hende a puntra ta ki sorto di ideologia nos ta sigi. 

Nan no por spera ku hobenan ku kyer kambyo positivo pa 
nos komunidat lo pensa den terminonan antigwo. 

Nos ta traha den ramo sosyal izkyerdista. Tur kos ku tin deber 
ku pweblo i kon por trese inform ashon bon na pweblo. 

Tin hopi hende den pweblo ku ta gusta kos rebelde, pero djis 
pa hari i gosa kon ta krak un otro hende of un sistema. Artiku- 
lonan rebelde o revolushonaryo di nos banda ta solamente pa yu- 
da trese otro pensamento y aktitut pa un kambyo pa Antiyas. 

Tur hende tin su moda di skirbi pa trese un kos na klaridat. S' 
boso no ta di akwerdo ku nos, esey ta un bon desafio pa boso 
djis tuma e moléster di skirbi nos. I si bo no tin e posibilidat di 
skirbi, bél nos. 

Ningun hende no ta kome bo ni mata bo pasobra bo tin un otro 
opinyon ku di dje. A1 kontraryo e ora ey ta interesante pa sa di 
kon nos por ta pensa otro. 

Poko hende ta puntra nan mes di ki partido nos ta. 

Nos no ta propagandá ningun partido. Nos ta keda ku hbertat 
di duna kritika, boso mester sa ku tur kos, tur hende, tur partido 
tin su banda bon i su banda meno s bon i hasta malo. 


Klaro, ta hende nos tur ta. 
i duna nos komentaryo. Abo 


1 pesey nos tey pa observa tur ko. 
ta mbe. 


FENETA TA HINKA 


— Bo a chék bon kaba si bo ta 
Rubyano ? 

— Wak bo fam bon si e ta fam 
di Indyan ! 


— Maske makako bisti saya, ma- 
kako é ta keda. 

— Maske un negro strika su ka- 
bey, negro e ta keda. 


— Den nos lucha Arubano nos 
mester di nos mes un Obispo Aru- 
byano, ku su dyosesis na Aruba 
mes. . v 

— Preysvrag : 

“Kende ta netamente Arubyano?” 

— Ruk-u ta fuku. 

— 30 di mei: Free for all-(day). 

— 5 di september: ”hopi huma 
sin kandela”. 

— Nos tin Wilhelmina Stadion, 
Wilhelmina Park i pronto nos lo 
haya “Wilhelmina Teen-beat-tent”. 

— Un maestro a kore drenta un 
-klas hisa Feneta benta i di ku un 

alumno “Hier, ik lees deze rotzooi 
niet, het is geen kwartje waard.” 

Pober maestro, ni bisa e no a bi- 
sa kiko ta e motibo, ku e a haña 
Feneta -‘rotzooi”. Un maestro mes- 
ter siña su alumnonan pakico un 
kos ta malo. Pa kolmo e ta Anti- 
yano tambe. 


Redakshon. 



















2 


OKTOBER 19(ii) 


REDAKSHON D1FENETA 


Francisco Sprott, L ' 
Francisco Celaire, 
Raymundo Janga, „ 
Ramón Todd Dandaré 
Joyce Pereira, 

Juanita de Cuba, 
Lay-Out: Adi Martis 


Administrashon di Feneta: 
Patiastraat 44 
Dakota, 

A R U B A . 


Un pweblo ku ta disidi di gober- 
ná su mes ta un pweblo ku ta 
dispuesto na kritiká su mes i na 
organisá su mes. 


NOS HUBENTUT MESTER DI 
MAS POSIBILIDAT PA 
ENTRETENE SU MES. 


Nos a ser informá, tanto pa 
parti di korant komo pa parti di 
varyos observador, ku djadomin - 
gu atardi dia 28 di september ul- 
timo pasá, lugá di e “happening” 
ku mestér a tuma lugá den Wil- 
helmina Park, e muchanan a bis- 
ti Lareyna un sombré mane Joe 
Cowboy, i sinta kanta rond di dje, 
meskós ku ta adorá nan ta ado- 
rá un Dyos óf un idolo. Lástima- 
mente pa e muchanan, ni e bit- 
bentnan no a trese nan instru- 
mént, ni e “sing-in”, no por a 
wordu sigi, komo ku Santa Her- 
mandat (es desir POLIS) a disidi 
di manda tur hende kas, i nan a 
konfiská tres gitara. 

Pa lo kwal pronto nos spera di 
tende “Trio Tirahende”. 

E echo ku e muchanan a bisti 
Lareyna e sombré ta di kompron- 
dé, komo e pobersito ta par]É dia 
’den, dia ’fó den e solo kayente 
ku ultimamente ta hasi te hasta 
e muchanan un poco iritá. Ta- 
batá mas o menos un obra di kari- 
dat. Lo ku si no ta un obra di ka- 
ridat ta e echo ku polis ta yega 
manda tur hende kas, mané ku 
esey ta drecha algo den e sitwa- 


F E N E T A 


shon di e hubentut més. Pasó un 
ecno ta tambe, i ta wordu aemos- 
tra cior di e akontesimyento aKi, 
Ku nos hubentut no sa ta kiKo e 
rnester hasi den wiként ora ku 
nap no tin nesesidat di bay skoi. 
Komokyera ku Gobyerno ta ”tra- 
ba’’ duru pa drecha sitwashon so- 
syal i ekonómiko, trahando yen 
di Rotel pa e merikanonan por 
Kima nan kurpa riba nos “beacn- 
njui tanto bunita, dunando nan 
chéns pa por hunga nan plaka. 
anochi den Casino (e plaka aki 
ta bolbe bay Merka bék) i pa nan 
por balya den “Club Dyablo” óf 
“Club Dyos”, nan ta lubidá di or- 
ganisá syerto posibilidat pa nos 
hubentut i nos mes hendenan tam- 
be. I si akaso bo purba pidi “ver- 
gunning”, pa organisá fyesta pa 
hubentut, bo no ta hay’é. Pa kwá 
motibu nos no por haya “vergun- 
ning” pa e aktividatnan aki, nos 
no sá. Ta di inés masha lóhiko, 


NA NOS NEGOSYANTENAN 
KRISTYAN I HUDIO : 
“Stima bo próhimo mané bo més” 
PARTI BO GANASHI KU BO 
TRAHADONAN ! !! 


ku muchanan ku ta na skól duran- 
te 30 a 35 ora pa siiñán i ku des- 
pwes mester traha na nan kas pa 
varyos ora mas tur dia, mestér 
di un tiki deskanso i un tiki en- 
tretenimyento den wiként. Pero 
si nan no tin e posibilidat di ha 
si esaki dor di ademas di Sport, 
nan por ekspresá nan més den nan 
propyo ambyente, dor di por ehem- 
pel por kanta, balya, traha “ko’i 
loko” pa nan més, óf bay un bon 
sini óf pyesa di teatro, no ta ke- 
da nan otro kos di hasi ku -‘hang 
around” den kaya, buska algo di 
hasi ku ta atrae tur hende, i 
mayoria di byaha, esaki ta bira 
algu ku ta trese nan den kontak- 
to ku polis, dor di esey nan ta ha- 
ya tnóbel na kas, esaki ta moles- 
tiá nan tanto, ku nan no por haya 
nan més bék, i dor di lokwal nan 
no por studya, nan ta bira indife- 
rente, nan ta pérdé nan aña di 
skol, i esun ku ta bira viktima di 
tur esakf ta é mes. Ta pars.e nos 
ku hubentut riba su més no ta un 
problema, e problema más grandi 


ta, ta kon bo ta dirih; hubentut 
den un bon direkshón ora nan ta 
fo’i skol i fo’i kas. P’esaki, nos ta 
kere ku di parti di instanshanan 
ofisyal mestér wordu hasi más, 
por ehempel nombramyento di un 
Komisyon kwal mestér studya ki 
sitwashon nan por krea, pa hu- 
bentut por pasa su rato agradabel, 
meskos ku e turistanan ta pas e 
na e hotelnan merikano ku nos tin 
riba nos isla. Gobyerno por wél 
sigi traha yen di kos pa drecha e 
sitwashon sosyal, pero si sorto di 
kosnan aslna ’ki ku ta masha esen- 
syal, wordu lubidá, anto nos sitwa- 
shon sosyal no ta drecha ét ól. 
Nos no mestér lubidá, ku algo más 
di 50% di nos poblashon tin me- 
nos di 20 aña. Nos pweblo ta un 
pweblo hoben, i hubentut tambe 
tin nesesidat di “bida”. Nos ta pro- 
poné pa bin lo más pronto posi- 
bel: un lugá, kaminda tur djasa- 
bra atardi i djadomingu merdia i 
atardi hubentut por bay, kanta, 
balya riba nan mes musika,, duna 
nan opinyon riba diferente kos 
ku ta pasa, etc. Además nos ta 
pidi e komersyantenan kapitalista 
ku nos tin den Caya Grandi, pa 
hinka kabés den otro i trana un 
klub di bit, kaminda e mucháftan 
por bay balya tur djasabra ano- 
chi i djadomingu té 11 o 12 or. 


E kos aki mestér bira un kos 
barata si, e komersyantenan ku ta 
dispwesto pa hasi esaki (ku ayu- 
do di Gobyerno), mestér ta dh- 
pw’esto tambe pa lebumay gana- 
mento di plaka i yuda nos huben- 
tut. Otro kos ku por w r ordu hasi, 
ta ku Gobyerno més ta tr'aha 


esaki i rónd é é mes. 


E ora ey. 


hopi hende ku tá kana sin trabow 
awor aki, por _yega na trabow 
tambe. Nos ta duna algun propo- 
sishon pa lo ku Gobverno óf otro 
instanshanan por hasi, pa drecha 
sitwashon sosyal di nos hubentut, 
anke nos ta komprondé tambe, ku 
esaki tin inás difikultat ku loke ku 
nos ta kere. Esaki, den ningun 
kaso, mestér bira un iftkonve- 
myente pa kuminsá masha lihé ku 
studyamento di e posibilidatnan 
di trabow. Nos hubentut mestér 
keda sano, é mestér keda hoben i 
é mestér por bay dilanti dor di 
habrimento di posibilidatnan pa 
nan por pasa nan tempo, fuera 

di ser myembro di kwalke klub di 
sport, etc: I esaki ta loke nos 
hubentut ké aworaki més. Myen- 
tras más Hhé, mihó. Si nos no ké 
pa nos yunan bira hendenan in- 
diferente, sin amor pa nada 'i 
ku rabya riba tur hende, nos mes- 
tér purba yega na un konten- 
tamentu di nan tambe. Gobyernu, 
hasi trabow di esaki! 

Si akaso tin algun persona ku 
ké bisa algo ofer di lo ke ku por 
wordu hasi, óf si tin algun komer- 
syante ku ta wóri pa algo más ku 
pa gana plaka só, anto laga skir- 
bi nos lo más pronto posibel, pa 
nos duna pubiikashón na esaki. 
Nos hubentut ta nos futuro, i nos 
futuro mestér bira bon, p’esey : 

YUDA HUBENTUT. 

“DI KON” 

A LUBIDA ALGUN KOS. 


Den e ehemplar di e revista “Di 
Kon” nos por a lesa poko kritika 
o komentaryo masha bon pensá 
mes rónt di e eksploshon di SO di 
mei 1969. 

Den e komentaryo nos tk lesa 
entre otro ku un obrero tin. mes- 
tér di bon leynan sosyal riba asun- 
tonan di trabow i tambe ku e obre- 
ro mestér di su pan~di kada dia si 
e haña un éntrada adekwado pa su 
famia. Nos ta laga di menta e otro 
bon komeñtaryonan den “Di Kon" 
pero nos kyer a pone un poko mas 
bista riba e pan di kada dia pa fa- 
miia di e obrero. 

Masha kontento lo nos tabata 
pa tende algo tokante di e echo so- 
syal aki loke ta : 

Yunan sin tata o yunan d’alo i 
tambe yunan ku nan tata a bay 
laga nan mama, i ku ta sin e kwi- 
do di tata, mentalmente i finan- 
syeramente. 

Hopi byaha nos ta ripara ku 
den komunidat nos ta lubida ku 
tin hopi problema i miserya pa 
motibo ku uri kas di famia no ta 
kómpleto. 

Nos tur sabi pa un bon eduka- 
shon di muchanan tin nesesidat 
di un bon lugá di bida i bon pro- 
himo pa gia i kwida nan. Fwera 
di esey pan di kada dia tambe ta 
pa esnan ku ta kay bow responsa- 
bilidat di esunan ku a pone e yu- 
nan na mundo. 


. . — 

Dirksz Lumber Yard 

BERNHARDSTRAAT 106 SATsTNICOLAS 
TA E ADRES PA BO MATERYALNAN DI KONSTRUKSIION 
E FERF KU A HACI FUROIl RIBA MERKADO 

TA : 

‘‘RÁDAR PAINT” 


Un bon obrero, no maske ku e 
ta bon trahadó i e tin un bon en- 
trada no ta un bon humano, ku e 
lubida su responsabilidat di tata 
”Homber di palabra ku ta korda 
konsekwensyanan di un echo”.v ^ 

Kwanto di^nos faminan na ’Ru- 
ba i na Korsow no ta sufri di mi- 
serya pa motibo di fayo di e tata- 
nan obrefo ku ta buska nan mes 
bon so. Kon hopi byaha instan- 
syanan di gobyerno tin di inter- 
mete pa mustra hombernan sano 
riba nan responsabilidat? Ta kasi 
imposibel pa pone na sifra kwan- 
to tata di yu no ta prekupa su mes 
ku loke e a pone den mundo. 

E mesun muehanan aki ku lo 
lanta den un sitwashon deplorabel 
ku kinás lo siña hasi malo promé 
ku e tabatin e oportunidat pa por 
a bay skol, pasobra no tin plaka 
pa kumpra paña o cuminda nese- 
saryo pa e muchánan aki. 

Asina nos ta mira ku obreronan 
mes„ pa via di nan mesun deskwi- 
do o falta di responsabilidat pa 
nan mes un yu, ta kowsa ku e yu- 
nan aki ta bira un obrero sin ofi- 
shi o sin enseñansa ku pa e por 
- 4 ?ana su pan despwes e tin di wan- 
ta hopi koi chambon di hopi du- 
nadó di trabow. Kisas e hobennan 
aki ta yega na man di polis prome 
ku nan haña un chens pa por ta 
produktivo pa komunidat. 

E obrero mestér mira ta kiko e 
ta karga den su konsenshi ora ku 
e no ta kumpli ku su debér di kas 
o di su yu. 

Lo ta importante pa laga e obre- 
ro sa ku e més por daña asunto 
pa su mes kompinchinan ku ta bi- 
ni despwes di dje o kisás ta un 
obrero ku né kaba. 


Responsabilidat den trahamen- 
to di yu pa loko, sin pensa ta kon 
ta dunanan di kome tambe ta un 
di e obhetonan ku nos tin di tene 
na konsiderashon. 

Den nos tempo tinjsastante mo- 
da di preveni nasemento di yu, ku 
nos ho por duna di kome. Awor 
nos ta pensa tokante e palabra 
‘-Famya Plaña” i tur e otro meto- 
donan preventibo. Te aki nos kier 
a komenta riba “Di Kon”. 

GOBYERNO TA KORDA ARIBA 
SU EMPLEADONAN SO ! ! ! 


Den piánsipyo di e aña aki 
(1969) trahadornan di Gobyerno a 
haña un “revishon” di sweldo. Mi 
ta bisa “revishon” pasobra no ta 
un owmento pa tur e tabata, esta 
pa esnáh ku tabata gana un bon 
salaryo kaba. Pero di esey mi no 
kyer sigi papya awor, ma mas tan- 
to pa esun ku no ta traha pa 
gobyerno. 

Foi prinsipyo kaba tur trahado 
di gobyerno ta haña, fwera di su 
sweldo, un algo ekstra pa su yu, 
esta “Kinderbijslag”. Ta straño 
ku nunka otro obreronan di otro 
sektornan no a purba pa por a 
haña e entrada aki pa nan yunan 
tambe. Nan tambe ta paga im- 
pwesto meskos ku e trahadornan 
di gobyerno. 

Parse ku nan yunan ta menos 
ku un yu di e trahado di gobyer- 
no, ku ya tabata tin un miho 
sweldo i hiho posibilidat sosya) 
manera papél di dokter pa^henter 
su famia, loke ku e obrero no 
tin. 

Den e kambyamento di sweldo 
di e “ambtenaarnan” gobyerno a 
kambya tambe e areglo di “Kin- 

derbijslag”, na moda di awor, 
esunnan ku nan entrada ta mas 
halto, ta haña mas plaka pa su 
yu. Kipará bon, nét esun ku ta ga- 
na mas i ku por hasi mas pa su 
yu ku su entrada, ta nét é ta 
haña mas pa su yu. Pasobra su 
yu tin mas hopi mestér ku e yu 
di çsun ku tin un sweldo abow? 

E kos mas strano den e asunto 
aki ta, ku nos komunidat ta ak- 
septa kosnan asina. Ku myembro- 
nan di Staten no ta bisa ni un pa- 
labra pa drecha e asunto aki. 

Ta bira tempo pa tur obrero, 
den ki sektor ku e ta traha, haña 
e derecho di Kinderbijslag, segun 
nos sabi, te awor na ’Ruba aki, 
ta Elmar ta e uniko firma ku ta 
duna su trahadornan e fasilidat ey 
pa su yu. 

Tambe mester buska un soiu- 
shon pa e inhustisya ku esun ku 
ta gana mas ta haña mas kindei- 
bijslag. 

Ta bira ora pa nos representan- 
tenan den gobyerno habri nran wo- 
wo pa kosnan manera esakinan. 

A.O.V. — PENSHON D1 BEHkS 


Hendenan ku no por ta mas den 
e proseso di trabow den un ko- 
munidat, tin mester di leynan sc- 
syal pa duna nan siguridat di bi- 
da. 

Un di e gruponan aki ta nos 
byewnan ku no tin moda di traha 
pa gana nan mesun pan. 

Aki na Antiyas nos a adapta un 
ley ku nos ta yama A.O.V., esey 
ta penshon d behés. Esey ta ma- 
sha bunita mes pero ora ku nos 
hasi un kos bon, kabé bon tambe, 
pero no manera a kaba ku nos 
byewnan pa pone kere ku nan por 
biba di / 55.— so pa luna 6 si nan 
ta pareha nan ta haña f 95.— pa 
luna. 

Tristo e kos aki ta! Manera ku 
nos ta duna e hendenan aki nét 
basta pa nan sufri i no muri. Mi 

ta komprende ku nos por duna yu- 
nan o famia di nos byewnan di 
komprondé ku nan tin un syerto 
responsabilidat pa nan prohimo- 
nan, pero den nos tempo, ku pa 
tur hende biba ta duro, nos no p; 
hasi kos mas duro pa esnan res- 
ponsabel pa nos byewnan. 

Fwera di esey nos ta ripara ku 


tin un otro inhustisya den e ley di 
A.U.V. aki. Syerto gruponan ku 
entrada ku pa poko, ta dyes (ld) 
bes mas ku un otro, ta paga e 
mesun kantidat di A.O.V. pa luna. 

Laga bisa ku un hende ta gana 
j 50U.— pa luna, un ku ta gaua 
f 5000.— pa luna ta paga e mes- 
un f 22.50 pa luna. 

No, nos mester bisa ku ta 
f 12.50 so, tur dos partida ta pa- 
ga, pero gobyerno ta pone pa tur 
dos / 10.— aserka. d. 

Bisa mi ku no tin algo di inhus- 
tisya den e ley aki. Hendenan ha- 
bri wowo i pidi nos representante- 
nan den gobyerno pa buska di re- 
gla e asuntonan raki pa nos. 


NA NOS NEGOSYANTENAN 
KRISTYAN I HUDIO : 
‘‘Stima bo próhimo mané bo més” 
PARTI BO GANASHI KU BO 
TRAHADONAN ! !! 

MYEDO DI KRITIKA 


Laga nos mira promé kiko e 
palabra kyer men. Kritika ta un 
palabra di origen Gryego ku ta 
nifiká “parti”. 

Es desir parti un kos den dos ; 
su banda bon i su banda malo. 

Un di e kosnan prinsipal den e 
partimento aki ta, ku abo mester 
sa pakiko un parti ta kwalifiká 
bon, anto e otro parti ta wordu 
kwalifiká malo. 

Mi ta duna un ehempel pa akla- 
rá kiko nos kyer men. 

"Pedro ta trahando un stul yen di 
doló. Frido, un otro amigo ku ta 
karpinté ta bin para mira kon Pe- 
dro ta mórs. Frido sa kon ta 
traha stul. Pesey e por mira ku 
Pedro no ta trahando e stul bon. 
E ta kritiká e trahamento ey di 
Pedro. 

Awor nos ta spera mesora ku 
Fjrido lo bisa kon Pedro mester 
kambya su trabow of por sigi pa 
drecha of kon kaba ku e stul na 
un manerá bon i adekwado”. 

Di e sitwashon tokante lokwal 
nos a kaba di komentá nos por sa- 
ka entre otro e sigyente konklu- 
shon : 

a. Esun ku ta kritiká mestér sa 
tokante kiko e ta papya. E no 


mester bay hasi buya baraia. 

b. Esun ku ta kritiká mestér por 
distingi si un kos ta bcn of 
malo i kon e por mihor’é 

c. Esun ku ta kritiká no ta para 
bisa Pedro ku e stul no ta sir- 
bi i ku e mester benté na 
domp. E no ta bisa hisa e por- 
kerya ey benta afó. 

Esun ku ta kritiká ta duna su 
opinyon of ta purba di splika 
kon e kos mester tá. E ta du- 
na motibonan i pakikonan pa 
drecha e kwenta. 

Laga nos wak kritika un tiki 
mas amplyo awor. 

Kritika ta yuda un luga bay di- 
lanti. Si tin hende ku sa of ku 
ta kere of ta pensa ku e sa un kos 
mihó, anto semper e mester habri 
su boka of pone man na obra pa 
drecha of kambya un kos. 

Un komunidat ku no tin kriti- 
ka ta un komunidat morto, bashi, 
atrasá, sin sows. Di kon ? 

Pasobra den e tera ey tur hen- 
de ta traha stul fróko fróko i e 
karpinté, cu sa mihó ta para wak 
kon otro ta daña e kwenta i e icar- 
pinté no ta habri su boka. Esey 
ta bon ? 

Hopi byaha nos ta haña ku ta 
pa parti di mayornan ku nan yu- 
nan ta lanta sin e posibilidat pa 
por hasi uso di kritika. Di chiki- 
to kaba ora ku un mucha kyer du- 
na su opinyon o kyer papya bisa 
algo pa su més, nos ta tende ma- 
yornan ta para nan ku e palabra- 
nan aki: -‘Ora hende grandi ta pa- 
pya, muchanan ta bay hunga of 
sera boka i orea”. Of nan ta bisa 
ku e mucha ta sin manera, ora ku 
e habri su boka pa defendé su 
mes. Ta natural ku e muchanan 
aki ta lanta sin modo di por papya 
algo drechi riba asuntonan di bi- 
da. Esey nos ta ripará den hopi 
kos. Hopi hóben di aw’n dia ta 
byew kaba. Nan no tin e forza pa 
kibra e kadena ku tin nan mará. 
Nan no tin balenteria. Nan no ta 
ripará kon e sitwashon ta i pesey 
nada no ta kambya den e komuni- 
dat. 

Tur nan energia nan ta skonde 
den skochi di mama. Asina aki nos 
tin un grupo di hóbennan ku ta 

PA SEMPER BO POR SER REKORDA, SORPRESA BO 
AMIGONAN Y MUSTRANAN BO MIHó DESEO KU UN 
NECHI BUKÉT DIFLOR DI : 

BERTHA'S Flowershop 

MAINSTREET 26 — SAN NICOLAS 

-> • • - ■- Ñ. - . - - •- .. , s '". • ' .... - ; .. .... .. ' . .." . ■■'■■-: . - ’-v 

TEL. 5544 — (NA KAS 5524) 


poko popchi frustyá, Ay dyos ko- 
roto, si bo kyer kritiká nan, e ora 
ey nan ta bira bo enemigo te na 
fyerno. 

Segun un dama hopi sabi, i ku 
un bista fantástiko di nos sitwa- 
shon, a konta nos: 

‘‘No kritiká Antiyano pasobra 
bo ta kibra tur e fundeshi wabi 
wabi ariba lokwal nan ta pará. 1 
nan no tin e spirito pa bolbe pone 
un mihó fundeshi ku ta duro du- 
ro”. 

Loke ta mas tristo ta : nos tin 
myedo, myedo, myedo di dnna otro 
kritika. 

Si bo ta mi amigo, mi no ta kri- 
tika bo. Mi tin myedo di hasi bo 
doló. Si bo ta mi famia mi no ta 
kritiká bo, nos ta kapás di daña 
relashonnan di nos famia. 

Si bo ta di mes un partido, mi 
no ta kritiká bo, e otro partido lo 
kere sigur ku nos ta swák i ku nos 
tin pleito. 

Si bo ta . etc. etc. 

Esaki ta un mentalidat di bebi. 
Mihó nos buska un bruki ku tete- 
ro. 

HOPI SIGLO PASA EUROPA 

a pone e hendenan di aki banda 
traha duru pa nan. Es desir e 
hendenan di Europa a bira riku 
ariba e kustia di e Indyannan i e 
Negronan. Awor Europa ta riku i 
hopi avansá. E yiunan di e hende- 
nan ku a gasta tur nan energia 
pa drecha Europa, ta sufryendo 
awor. Nan paisnan (aki den Ame- 
rika Sentral i Suramerika) ta 
atrasá. 

Pa kolmo e Europeohan awor ta 
kuminsá bisa ku nos ta atrasá i 
ku nos ta paisnan pober, loke ta 
berdat. 

Nan ta lubidá di bisa ku nan si 
ta riku grasyas na nos antepasa- 
donan. Nan ta bisa ku nos no tin 
basta hende sabi pa yuda nos lu- 
gá. Pero e demoñonan no ta bisa 
ku nan a obligá nos di tuma i pa- 
pya nan lenga, ya nos sabyonan ta 
bay studya serka nan na Europ-: 

I e ora ey nan por harii uso di nos 
hendenan sabi ku ta bay studya i 
keda na Europa. 

Europa ta fia nos plaka manera 
un tata generoso, pero nan ta ga- 
na más cu nan a fia, pasobra nos 
mester paga interés tanto por- 


syento. 

Europa ta regalá nos skol i 
fligfelt etsetera pasobra esey no 
ta konkurensha pa nan. Pero nan 
no kyer nos usa e plaka pa traha 
fábrika di nos mes. No, esey lo 
trese konkurensya i esey nan nc 
kyer. 

Boso por sinti kon desgrasyado 
i chikadó Europa ta ? 

Ku gran pantomina nan ta yu- 
da nos sindikatonan. Pero nan 
obi-eronan ta biba bon i gana hc- 
pi grasyas na nos obreronan. Nan 
obrerónan ta haña partisipashon 
den e ganashi di nan fábrika. Pe- 
ro e fábrika por gana grasyas na 
e chambonnan ku mester kumpra 
nan produktonan ku ta karo aki 
den Karibe. 

Aw r or aki nos tin Europeonan 
ku ta duna nos lés. Nan. ta bisa 
ku mestér bini mas Antiyano pa 
duna lés. Pero ora bini Antiyano, 
nan ta kik i papya malo di e An- 
tiyanonan. 

Nan kyer pa nos kere loke nán 
ta bisa.. Pero ora Antiyano pre- 
sentá ku diploma nos ta ripará 
kon hipokrita nan ta. “Dan komt 
de aap uit de mouw”, Nan stop ku 
e -koi chambon aki. Antiyano ho- 
ben ta puntra un bista nobo ariba 
tur contesta ku Europa a duna 
te aw’n dia. 

FARSA POLITIKO 


Awor aki tin hende ta papya 
ku masha aplows kende lo bira 
ministro etsetera. Ya nan ta hin- 
kando rudia pa por gatya abow i 
sunchi pia di e futuro ekselensya- 
nan. 

Tur e makakeria di kore der; 
auto yen di portrét, gastando ga- 


solin i nan pito a yega 'na su fin. 

Awmr ku e politikonan a kaba di 
lembe nan, awor nan ta bay lem- 
be e politikonan. Awor ku tem- 
po a yega pa nan ta alerto, nan ta 
kuminsá pega soño. Tin poko a 
pega soño y nan ta ronka bay te 
6tro elekshon ora nan ta despert ': 
pa grita : Biba esaki y biba esa- 
ya. 

Kiko boso ta pensa di e resul- 
tado di e elekshon ? Kon e go- 
byerno mester wordu forma? Ken- 
de mestér manda, kapitalista 
atrobe of obreronan ? Esnan ku ta 
karni ni weso ? 

Podisé nan a poné un homber 
preto pa forma kabinét pasobru 
nan sa ku e obrero preto di Kór- 
sow ta hartá di e Kurasoleñonar 
blankunan ku semper a probechá 
di nan. 

Pero no lubidá ku un homber 
preto kapitalista no ta mors ku e 
homber preto pober. 

Mesun kos nos ta mira na Aru- 
ba kon un partido a hiba su lucha 
Arubano, pero hopi di e Arubia- 
nonan riko no ta mórs ku e obre- 
ronan Arubianonan pober. 

AKSIKOMITÉ DI ANTIYANO NA 
ULANDA 

Postbus 32, amsterdam 
september 1969 


Aksikomité di Antiyano na U- 
landa ta presentá tur Antiyano qu 
ta interesá den kambyo di siste- 
ma na Antiyas un analisis dje si- 
tuashon politiko, ekonomiko i so- 
cial na nos islanan i su kausanan. 
Hunto ku e analisis aki e ta duna 
alternativo den forma di un PRO- 
GRAMA POLITIKO ISKIERDIS- 

TA pa eiimina e sistema kapita- 
lsta i neo-kolonial ku ta forma e 
kausanan fundamental di e krisis 
grandi i profundo ku nos komum- 
dadnan t'aden hopi anja kaba. 

Aksikomité ta spera ku e doku- 
mento aki lo stimula diskusnon 
bow di tur Antiyano na Antiyas i 
na Ulanda ku ta simpatisa ku e 
kausa husto di e klase' obreril na 
nos islanan pa asina yega na un 
opinion komun a base di nan inte- 
resnan kolektivo. Un ideologia ko- 
mun ta un kondishon necesario pa 
un pueblo por kambia sistemanan 
bow di kwal e ta biba. 

ANALIS IS 

E krisis grandi i profundo ku 
nos komunidadnan t’aden ta kau- 
sá pa e sistema kapitalista i neo- 
kolonial ku ta reina na nos isla- 
nan. E rebeljon di obreronan na 
Korsow tabata un kontesta hus- 
tifiak riba politiek kapitahsta. y 
anti-sosial ku e empresanan gran- 
di estranhero tantu komo antiya- 
no a hiba anja’den anja’fo en ko- 
laborashon cu diferente gobyernu 
antiyano dominá pa grupo di kapi- 
talista, oportunista i elemento an- 
tinashonalista, 

Konsekwenshanan di e politik 
kapitalista, neo-kolonial i anti-so- 
sial aki tabata i ta ainda, entre 
otro : _ 

MANTENEMENTO I KONTI- 
NUASHON DI UN DEPENDEN- 
SIA POLITIKO, EKONOMIKO Y 
KULTURAL grandi i inesesario 
dor di : 

— e areglo ku Ulanda ku yama 
Statuut van het Koninkrijk der 
Nederlanden; por. ehemplo e 
ai-tikulo 43 ta duna gobiernu 
ulandes e derecho di interveni 
den asuntunan interior di nos 
komunidad ku forsa militar, i 
un konvenio sekreto entre U- 
landa i Merka ta apodera Mer- 
ka di interveni na luga di U- 
landa. 

—e-asosiashon ku Merkado Ko- 
mun Europeo (EEG) ku ta ha- 
si di nos tera un base for di 
kwal empresanan grandi euro- 
peo ta infiltra den ekonomia- 
nan di e.o. Antiyas, Venezuela, 


Colombia pa enrikese e klase 
di kapitalista na Europa riba 
kustia di e pueblo. 

— dominashon di nos ekonomia 
pa kompania estranhero en ko- 
laborashon ku kapitalista an- 
tiyano. 

— e sistema di edukashon ulañ- 
landes ku ta forsa un identi- 
dad europeo riba nos. 

— kolaborashon oportunista dje 
sukseaivo gruponan antiyaho 
na mando ku e intéresnan ka- 
pitalista estranhero i antivano 
na nos islanan. 

ENRIKESEMENTU I FÁVORI- 

SASHON DI E OLIGARKIA KA- 

PITALISTA pa medio di : 

— un sistema di belasting ku ta 
altamente na probecho di em- 
presanan grandi i di e katego- 


NA NOS NEGOSYANTENAN 
KRI9ITYAN I HUDIO : 

“Stima bo próhimo mané bo més” 
PAR'l'I BO GANASHI KU BO 
TRAHADONAN ! !! 

T’ 

ria lui entrada ariba di NA/. 
25.000 pa anja. 

— eksportashon sin limite dor di 
empresanan grand > dor di ka- 
pitalistanan antiyano di e pla- 
ka ku nan ta gana door di pa- 
ga sweldo abow, kobra prijs 
halto i ninga di paga provishon 
sosial. 

— Sweldo eskandalosamente hal- 
tu pa ministronan i otro grupo 
di funkshonario. 

— indoktrinashon i ganjamentu 
di pueblo ku La Prensa, Beurs- 
en Nieuwsberichten, Radio Ca- 
ribe i Tele-Curacao ku un rno- 
da di ,pensa konfoi'fnista i trn- 
dishonalista. 

— limitashon dje derechou konsti- 
tushonal di kada Antiyano ri- 
ba libertad di palabra na ra- 
dio i television, i.opreshon di.e 
forsanan kritiko, anti-kapita- 


lista i socialista den ncs ko- 
munidad. 

— ’Show-off’ karo i inesesario di 
e grupo na mando (biaha i re- 
presentashon) 

POBRESA I HUMILIASHON PA- 
E KLASE OBRERIL den forma 
di : 

— desempleo di miles di kabes di 
famia. 

— Sweldo di hamber pa obrero- 
nan famia (lidernan di Parti- 
do Demokrat a propaga sweldo 
di menos ku un florin pa ora 
mientras ku nan a alsa swel- 
donan di ambtenarnan bon pa- 
gá kaba un bja mas despwes 
di 30 drmei). 

— Sweldo minimo absolutamente 
insufisiente pa biba manera 
hende. 

— kas totalmente inadekwado. 
esta sin lus elektriko, awa ko- 
riente, w.c. pa mas ku 25% di 
poblashon. 

— provishon sosial insuficiente 
manera onderstand i penshon 
di bjehes, I aseguro mediko pa 
kubri gastunan di dokter, bo- 
tika i hospital. 

— edukashon insufisiente pa sin- 
ja un ofishi pa hanja trabow 
satisfaktorio. 

(Den nos proksimo edisyon nos lo 
publiká e PROGRAMA POLITIKO 
di e Aksikomité.) 

"TENSHON” 

(fin) 


Mas e tenshon pretele mas Boei 
ta buska di libra fo’i djé. I par- 
se ku Boei no kyé komplasé. No 
den nada, pasobra komplasé ta we- 
ga di kapitalismo. 

Ta un modo di drey hende. su 
wowo, spesyalmente hende ku no 
sa mira bon. 

No, Boei, kye ta honesto. Ho- 
nesto pa su kas, pa su amigonan 
i pa .su komunidat, ‘te den su shi- 
rishiri. 

- Pero kon ta hasi si pweblo i 
tur e otronan no kye of no por 












OKTOBER 1969 


F E N E T A 


7 


komprendé loke ta Boei su lema’ 
Pero te ainda Boei no a presisá 
su lema tampoko. Anto e l’a disidi 
di pone nan bow otro. 

1. “Mi kyer pa pweblo ta ’sina 
bon informá, pa tur hende sa 
ta kiko ta pasando den su 
mesun pais. Anto no sola- 
mente pa hendenan “high” o 
eduká, pero pa un i tur e 
asunto mestér ta bon, spliká. 
No solamente den tempo di 
elekshon, pero dia ’den dia 
afó. ; ■ 


PA PAN KU TA DESAROYA PUEBLO 
TA PAN DI : 

Panaderia del Pueblo 

TEL. 1915 

- GUYABASTRAAT 4, r- DAKOTA 


2. Informashonnan mestér ta 
honesto, no tapamento di wo- 
wo. 

3. Laga hende adekwado hasi 
trabao na su kapasidat i no 
pasobra ku e ta di partido e 
sa ta kon e trabow ta”. 

E otro ptjntonan Boei a warda 
pa un otro momento pasobra e no 
kye pweblo rabya ku né. E por a 
menta por ehempel e deskrimina- 
shon ku e l’a ripará, di hendenan 
di koló o hendenan ku nomber 
stranhero. E kaso di lenga mater- 
na na skolnan o den tur aspekto. 

0 e forma ku e palabra ^Lucha 
di pais” ta wordu interpretá. 

Boei ta muchu pa komprende- 
nrento humano. Pa Boei un hende 
ta hende; E tin mestér di rekono- 
simento, réspét, amór i apresyo, 
ta p’esey Boei mestéi- bringa pa 
bondat di tur hende, no pa un 
parti so. 

Atrobe e ”tenshon” a lanta. Un 
sentimento di emoshon, di melan- 
kolia, un algo masha profundo a 
toka kurason di Boei. E l’a usa e 
palabra atrobe. “Kon ku bo biré, 
un hende ta un hende, maske s j 
koló, su ideolohia, ta otro“. ’N ta 
nét e kosnari aki ta dunalbida va- 
kir. 

Algo a drenta Boei su kabes, 
anto e di “Pero ta kon e kos ev t?j 
si ami mestér a traha mi mes, lo 
ta ki tipo lo mi skohe? 

Pero Boei ta realistiko, e sa ku 
no t’é a traha su mes i ta parse 
ku ta un solushon só tin„ esta di 
Ioké ku e ta hasir hasi algo gran- 
di dje. Por ta di edukashon o 
negosyó, pero den promé luga s ea 
humano. I tog ta parce ku Boei 


ta ; un idealista, e ta buska kos- 

nan fcu ta mustra imposibel. 

“Valor di hende ........ sea huma- 

no?” Boei su palabi-anan a lagé 
pasobra manera ku ta uniko mo- 
da ku “tenshon” por baha. 

R E A K S H 0 N N A N 


SKANDAL DEN EKONOMIA 
ANTIYANO (2) 


Kiko mi ta pensa di ayudo for 
di Estado Comun Europeo? 

Awo pa aklaryá esaki mi kyer 
sita algo di “Suriname”, kolonie 
als Rijksdeel”. Pa aña 1969 go- 
byerno di Surinam mestér a pone 
un kapital di 6 mjiyen ariba mesa 
pa paga rentanan di fyanzanan 
hasi foi Hulanda, komo miembro 
di Estado Comun Europeo. 

E fyanzanan a wordu hasi pa 
ehekutá plannan di desaroyo den 
e añanan anteryor. 

Ora ku Hulanda a nenga di anu- 
lá e pago ariba e rentanan aki (ko- 
mokyera ku e kahero bankaryo 
nashonal tabata kasi bashi) e ’go- 
byerno no di Pengel a wordu de- 
rumbá dii-ektamente. Mesora tam- 
be e entrada o pago di empleado- 
nan di gobyerno i e pago na esnan 
sin trabow tabata na peliger. 

Perojaga nos preokupa nos mes 
awo ku Antiyas mes, pasobra An- 
tiyas tambe ta den debe grandi! 

Bo sa ku e debe nashonal di An- 
Tiyas na e momento aki ta mas o 
menos f 162 miyón. 

Gobyerno Central f 12 miyón 
Corsow / 73 miyón 

Aruba f 77 miyón 


i nos por konkluwi libremente ku 
e debenan aki ta keda subi pa e 
añanari benidero. -v, 

A base di algun punto di pro- 
grama ku mi a tende i lesa du- 
rante e kampañanan promé ku 
elekshon ariba Aruba i Corsow mi 
tin di bisa ku en verdat si nan 
wordu ehekuta manera e politiko- 
nan a proklamá anto lo bin algum 
kambio ariba tereno sosyal den 
Antiyas. Aunke hopi ta kambio- 
nan ku meste a wordu ehekuta 
desde ku Antiyas a haña su awto- 
nomia na 1954. ; 

Awo mi ta tuma e sigyente kon- 
klushon: 

Maske ku tur e kambionan aki 
bini e destino di tur Antiyano lo 
wordu solamente swavisá, pero e 
derumbo di nos ekonomia lo wór- 
du jmula pa algun aña. Nunka An- 
tiyas lo sali for di e ritmo di fia- 
plaka i keda paga rentanan halto 
bék! Impwesto i presyo di komes- 
tible lo keda subi i te unda esaki 
lo yega? Mi no ta sigi mas den e 
trante aki, pero no lubidá ku na 
Aruba tambe tin ku ta bibando den 
uri sitwashon deplorable y ku si bo 


deskribi esaki tambe bo ta haña un 
artikulo ku ta konmové i lanta 
hopi hende foi di sóño. 

Bale la pena remarká ku Kris- 
to tambe den su tempo tabata wor- 
du mirá ku mal wowo pa e fari- 
zeonan pasobra e tabatá lanta e 
kapa di skuridat pa hopi hende i 
hasta nan a krusifiké i maté pa 
palabranan relevante. 

Pero su palabranan, su morto i 
su resurekshon a trese salvashon 
pa tur hende : Blainko, preto, 


blauw, heel, riko, pober, yong i 
biew.” 

Aki mi kyer propone algo lo 
kwal e artikulo ta trata kardinal- 
mente di dje. 

Antiyas lo no tabata tin mesté 
di fianzas i regalo di Mercado Co- 
mun Europeo i ni di Hula^ida si 
e refinerianan ku kada aña tin un 
ganashi ekstrabagante tabata kon- 
tribul aktualmente na e entrada 
nashonal Antiyano ! 

S. B. POURIEK 
(Ta sigi) 

Ajera tardi nos a ricibi e pro- 
mé numero di “FENETA” ku bo- 
so a manda nos. 

M’a lesé di adilanti te p’atras i 
mi komentario ta lo siguiente: 

Nos ta “soul brothers” en kwan- 
to nos intenshon di kambia i di 
hiba nos komunidat adilanti pero 
parse ku nos ta diferi ideologika- 
mente kaminda boso ta pone ku 
“nos komunidat mester di hcnde 
ku kyer koopera na desaroyo i 
adelanto di nos islanan, “sin te- 
ne kwenta ku orihen of ideologia”. 

Segun mi e “opstelling’’ aki ta 
konsekwensja di boso oryentashon 
kultural i psikológiko na promé 
lugá en bes di politiko i sosiológi- 
ko. 


Pa nos por modernisá i integiá 
nos komunidat nos lo tin ku weta 
repartishon di poder politiko na 
fabor di esnan ku no tin kapitai 
komo e meta of opgetivo ku prio- 
ridad mas grandi. 

Den e kader aki nos enemigo 
publiko numero uno no ta tanto 
Miedo sino Kapitalismo i Neo-Ko- 
lonalismo na nos islanan. Sin duda 
muchu di nos kompatriotanan tin 
miedo di espresá nan opinion. 

Nan lo espresá nan mes mas 
frekwente asina ku nan sa i sinti 
ku nan tin un kausa ku ta ai nan, 
manera repartishon di poder i di 
prosperidat. Nan mester sinja ko- 
nosé e kausanan struktural di e 
sitwashon ku nan ta biba ’den pa 
nan ta motibá pa hiba un lucha 
pa mehorá nan posishon. 

Bringa pa realisá nos identidat 
ta nesesaryo, pero kiko nos lo a 
gana ku un identidat antiyano 
tanten ku nos ta worde tené de- 
pendyenté politikamente i ekono 

NA NOS NEGOSYANTENAN 
KRISTYAN I HUDIO 
“Stima bo próhimo mané bo més” 

PARTI BO GANASHI Kl BO 
TRAHADONAN! !! 


mikamente di Ulanda of Merka . 
(fwera ku ta dudoso si un depen- 
densia asina ta kompatible ku 
realisashon di un identidat anti- 
yano). 

Mi ta rekomendá boso di usa e 
formula di Vitó pa propagá un 
aktitud kritiko, anti-konformista 
i progresista serka nos kompa- 
triotanan na ’Ruba. 

A la ves boso lo hasi bon di de- 
diká mas espasio na e relashcnnan 
di klase ku ta manifestá su mes 
riba tereno ekonómiko, politiko, 
(sosyal i kultural). No lubidá ku 
e kausanan di e miedu ku boso 
tin na bista ta ekonomiko, i poli- 
tiko primeramente. 

Nos lo apoya boso esfwerzo pa 
aktiva nos kompatriotanan pa nan 
tuma parti den e lucha pa desaro- 
yo autónomo i pa hustisia sosyal 
na nos islanan ku e medionan ku 
ta na nos disposishon. “Dit is hef 
begin, wij gaan door met de strijd’’ 
mester ta lema di tur Antiyano 
nashonalista den e fase aktwal di 
evolushon na nos islanan. Mi ta 
termina deseando boso eksito ku 
boso trabow. 

ADRIAN MOEN 
di aksikomité di antiyano 
na Ulanda. 


Kiko Abo ta haci 

/ 

pa Antiyas??? 









